paragraph_text: Krajem 1942. godine je vodstvo NDH pristalo raspustiti UNS - zapravo će šef UNS-a Eugen Dido Kvaternik poslije rata napisati da je Ante Pavelić pristao da prepusti Njemačkoj kompletni hrvatski suverenitet (tada je u NDH uspostavljena Njemačka redarstvena organizacija u Hrvatskoj, izravno podređena njemačkim vlastima u Berlinu)<ref> - te su obavještajni poslovi prepušteni njemačkom Gestapu. Dio obavještajnih poslova u svezi nadzora unutarnjih političkih neprijatelja je nastavilo obavljati Glavno ravnateljstva za javni red i sigurnost (GRAVSIGUR), te je ministar unutarnjih poslova Andrija Artuković imao stanoviti plan da se potajice od Nijemaca uspostavi kakva-takva obavještajna služba NDH.<ref>Davor Kovačić, op. cit.